Henry DeTamble ( Eric Bana ) er með genaröskun sem veldur því að hann á það til að ferðast fyrirvaralust um tímann . Eiginkona hans þarf að sætta sig við þetta ástand eiginmannsins . Ferðir Henrys um tímann virðast tengjast undirmeðvitund hans og brátt fer hann að geta stjórnað því hvert hann fer í hvert sinn . En þegar hann fer að hitta konu sína , Claire , ... Lesa meira Henry DeTamble ( Eric Bana ) er með genaröskun sem veldur því að hann á það til að ferðast fyrirvaralust um tímann . Eiginkona hans þarf að sætta sig við þetta ástand eiginmannsins . Ferðir Henrys um tímann virðast tengjast undirmeðvitund hans og brátt fer hann að geta stjórnað því hvert hann fer í hvert sinn . En þegar hann fer að hitta konu sína , Claire , á mismunandi tímum fer samband þeirra að verða flókið .... minna Hefði getað verið betriTime traveler´s wife er ágætis mynd byggð á frábæri bók . Hún fjallar um samband Henry og Clare sem eru búin að þekkjast síðan hún var sex ára og hann þrítugur . Henry er tímaflakkari og hverfur á undarlegum tímum og fer aftur í tímann . Hann byrjar að flytjast til Clare þegar hún er lítill krakki og hittast þau þangað til hún flytur að heiman þá er undir henni komið að finna hann í nútíðinni . Þar fara þau að vera saman . Sambandið þeirra er flókið og erfitt og lýsir myndinn erfiðleikum þess að vera í sambandi með einhverjum sem getur ekki alltaf verið til staðar . Þau takast á við ýmis vandamál , Clare vinnur sem listamaður en Henry vinnur ekki vegna tímaflakkinu . Samband þeirra er því ekki venjulegt og áhugavert að fylgjast með því í gegnum myndina . Bókin sem myndin er byggð á er mun betri , vegna þess hve ítarlega er farið í samband Henry og Clare . Myndin sleppir öllu sambandi þeirra þegar hún var að alast upp og því skilur sá sem sér myndina ekki afhverju Clare er svona staðráðin í að hitta Henry í framtíðinni . Myndin var vel gerð en hefði mátt vera ítarlegri og lengri . Eric Bana og Rachel McAdams standa sig ofboðslega vel í hlutverkum sínum og hefðu þau ef til vill getað tekist á við ítarlegra samband . Myndin var þó ágæt og var þægilegt að horfa á hana . Ég mæli með henni sem rómantískri mynd fyrir stelpukvöld eða þá fyrir rómantískt stefnumót . Góð saga , vönduð mynd - en aðeins of hröðThe Time Traveler's Wife er óvenjulega nálægt því að fá hjá mér prýðis meðmæli , en hún nær því ekki alveg . Í stað þess að vera góð er hún einungis fín , sem er svekkjandi þar sem að þetta er hugguleg og vel leikin mynd sem er einnig með öllum líkindum frumlegasta ástarsaga sem ég hef séð kvikmyndaða síðustu misseri . Ég fílaði mjög margt við hana , en þó fannst mér ýmislegt vanta . Og ég er viss um að mér þætti enn meira vanta ef ég hefði verið búinn að lesa bókina , sem ég hef ekki heyrt neitt nema góða hluti um . Þó svo að ég hafi ekki lesið bókina eftir Audrey Niffenegger þá fann ég fyrir því hvernig myndin fer alltof hratt yfir frásögnina . Yfirleitt fær maður þessa tilfinningu þegar maður hefur lesið bækurnar fyrirfram , en hér skín það vel í gegn að það sé miklu meira á bakvið söguna en myndin sýnir . Hún er nefnilega alltof stutt í raun , og sjálfur hefði ég viljað sjá meiri persónusköpun og e.t.v. fleiri sub-plott því ég er alveg sannfærður um að myndin hefði þolað meiri lengd . Ég væri heldur ekki að segja þetta ef mér þætti sagan ekki áhugaverð , því mér fannst hún einmitt MJÖG áhugaverð . Mér líkaði vel við persónurnar , þótti framvindan spennandi og dramað sumstaðar alveg virka , en mér fannst samt alltaf eins og ég væri að horfa á einfaldaðri útgáfu af breiðari sögu . Eric Bana hefur mér alltaf fundist vera skemmtilegur leikari , og hérna gjörsamlega neglir hann hlutverkið sitt . Hann er bæði fyndinn og déskoti viðkunnanlegur og á hann aldrei erfitt með að öðlast samúð áhorfandans . Rachel McAdams er líka mjög góð ( og enn jafn falleg og hún var í The Notebook ) og passa þau bæði fullkomlega saman á skjánum . Í raun hef ég ekki út á neinn að setja hvað frammistöðu varðar * nema * stelpurnar sem léku dóttur þeirra . Það var eitthvað við þetta stanslausa glott sem var límt við andlitið á þeim sem fór alveg með mig . Það hefði bjargað nokkrum mikilvægum senum hefðu aðstandendur valið einhverjar aðrar stelpur í hlutverkin ( eða hlutverk-ið , æ skítt með það ... þið skiljið þegar þið sjáið myndina ) . Það sem lætur The Time Traveler's Wife virka er rómantíkin ( sorrý strákar ) , en hún er glæsilega meðhöndluð og dásamlega óhefðbundin , sem er þó meira hrós sem bókin ætti að fá . Engu að síður fannst mér ástarsagan ganga upp vegna þess að hún er svo einlæg og trúverðug , þrátt fyrir sögu sem er við það að teljast vísindaskáldskapur . Klisjur eru þó einhverjar , en sem betur fer fáar , og annað en mest megnið af " konumyndum " þá er erfitt að sjá fyrir sér hvert þessi stefnir . Myndin græðir líka slatta á leikurunum , þá sérstaklega Bana , sem er í hér um bil hverri einustu senu . Ég veit að titillinn er leiðingjarn og trailerinn afskaplega væminn , en The Time Traveler's Wife leynir alveg á sér , og mér finnst það nánast vont á hjartað að hún skuli ekki leyfa þessari sögu að spilast út á betri hraða . Ég verð að kenna leikstjóranum um það , honum Robert Schwentke ( sem síðast gerði hina afspyrnuslöppu Flightplan ) . Sá maður er kannski góður á ýmsum sviðum en hann þarf að vanda sig betur með strúktúr . Ég vildi allavega að það væri til lengri útgáfa af myndinni sem gerir þessari skemmtilegu sögu ( ásamt persónum hennar , bæði lykil - og auka ) betri skil . Sénsinn ... Eins og ég gaf í skyn þarna efst , þá er ég svoooo nálægt því að gefa myndinni sjöu í einkunn . Mig langar til þess , en eiginlega treysti mér ekki í það . Í staðinn verð ég að gefa myndinni semi-meðmæli . Hvað stefnumótabíó varðar myndi ég samt miklu frekar benda á hana heldur en þessar undanförnu froður sem hafa verið gefnar út af færibandi . 6/10 - Kannski ég ætti að hundskast til að lesa þessa bók .